CELEX: 62018CN0471
Language: lt
Date: 2018-07-18 00:00:00
Title: Byla C-471/18 P: 2018 m. liepos 18 d. Vokietijos Federacinės Respublikos pateiktas apeliacinis skundas dėl 2018 m. gegužės 8 d. Bendrojo Teismo (penktoji kolegija) priimto sprendimo byloje T-283/15 Esso Raffinage / Europos cheminių medžiagų agentūra

5.11.2018   
            
            
               LT
            
            
               Europos Sąjungos oficialusis leidinys
            
            
               C 399/21
            
         
      2018 m. liepos 18 d. Vokietijos Federacinės Respublikos pateiktas apeliacinis skundas dėl 2018 m. gegužės 8 d. Bendrojo Teismo (penktoji kolegija) priimto sprendimo byloje T-283/15 Esso Raffinage / Europos cheminių medžiagų agentūra
      
      (Byla C-471/18 P)
      (2018/C 399/29)
      Proceso kalba: anglų
      
         Šalys
      
      
         Apeliantė: Vokietijos Federacinė Respublika, atstovaujama advokatų P. Klappich ir C. Schmidt
      
         Kitos proceso šalys: Esso Raffinage, Europos cheminių medžiagų agentūra, Prancūzijos Respublika, Nyderlandų Karalystė
      
         Apeliantės reikalavimai
      
      Apeliantė Teisingumo Teismo prašo:
      
                  —
               
               
                  panaikinti 2018 m. gegužės 8 d. Europos Sąjungos Teisingumo Teismo sprendimą byloje T-283/15;
               
            
                  —
               
               
                  atmesti ieškinį;
               
            
                  —
               
               
                  priteisti iš ieškovės bylinėjimosi Teisingumo Teisme ir Bendrajame Teisme išlaidas.
               
            
         Apeliacinio skundo pagrindai ir pagrindiniai argumentai
      
      Grįsdama savo apeliacinį skundą apeliantė nurodo šiuos pagrindus:
      Pirma, apeliantė teigia, kad Bendrasis Teismas padarė teisės klaidą, nes raštui „Neatitikties pripažinimas remiantis dokumentacijos vertinimo sprendimu, priimtu pagal Reglamentą (EB) Nr. 1907/2006“, kurį Europos cheminių medžiagų agentūra 2015 m. balandžio 1 d. išsiuntė Prancūzijos ekologijos, tvaraus vystymo, transporto ir būsto ministerijai (toliau – raštas), suteikė teisinę galią ir manė, kad šis raštas yra aktas, dėl kurio, remiantis SESV 263 straipsniu, gali būti pareikštas ieškinys dėl panaikinimo.
      Antra, apeliantė teigia, kad Bendrasis Teismas klaidingai rėmėsi Reglamento (EB) Nr. 1907/2006 (1) 42 straipsnio 1 dalimi, bet ne Reglamento Nr. 1907/2006 22 straipsnio 2 dalimi.
      Trečia, apeliantė nesutinka su Bendrojo Teismo nuomone dėl valstybių narių ir Europos cheminių medžiagų agentūros kompetencijų pasidalijimo, pagal kurį ši agentūra vienintelė turi kompetenciją spręsti dėl registravimo informacijos atitikimo Reglamento Nr. 1907/2006 reikalavimams.
      
         (1)  2006 m. gruodžio 18 d. Europos Parlamento ir Tarybos reglamentas (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantis Europos cheminių medžiagų agentūrą, iš dalies keičiantis Direktyvą 1999/45/EB bei panaikinantis Tarybos reglamentą (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB bei 2000/21/EB (OL L 396, 2006, p. 1).